મોટેરા ખાતે આવેલા આસારામના આશ્રમની જમીન વિવાદમાં સાધક કાર્તિક બે વર્ષ પહેલાં ચાંદખેડામાં રહેતા લાલાભાઇ ઠાકોર પર મોટેરામાં ફાયરિંગ કર્યું હતું. આ કેસમાં ક્રાઇમ બ્રાંચે કાર્તિકની ધરપકડ કરી હતી. કાર્તિકની પૂછપરછ દરમિયાન જાણવા મળ્યું હતું કે જ્યારે આસારામની બળાત્કાર કેસમાં ધરપકડ થઇ ત્યારે આસારામના વિરોધીઓની હત્યા કરાવવા માટેનું નક્કી કરી લીધું હતું. જેમાં સૌ પહેલાં લાલા ઠાકોરને પતાવવાનો પ્લાન હતો કારણકે છેલ્લાં ઘણાં વર્ષોથી આસારામ આશ્રમની જમીનના મુદ્દે લાલા ઠાકોર મુશ્કેલીઓ ઊભી કરતો હતો.